open-index/open-wikipedia-markdown huggingface dataset:
Emile Berliner

**Emile** (alun perin **Emil**) **Berliner** () oli saksalais-yhdysvaltalainen keksijä, joka kehitti gramofonin, levysoittimen edeltäjän. Hän osallistui myös puhelimen ja mikrofonin varhaiseen kehitystyöhön ja kehitti uudenlaisen kevyen helikopterin moottorin.

Berliner siirtyi kotikaupungistaan Hannoverista New Yorkiin Yhdysvaltoihin 19-vuotiaana, koska ei saanut kykyjään vastaavaa työtä ja koska hän vältti samalla Saksan–Ranskan sodan (1870–1871). Muutaman dollarin kanssa Yhdysvaltoihin saapunut Berliner oli käynyt kouluja 14-vuotiaaksi, mutta hän oli ahkera ja kunnianhimoinen. Töitä hän oli tehnyt sukunsa kangaskaupassa. Yhdysvalloissa hän siirtyi Washingtoniin ja aloitti lyhyttavarakaupan myyjänä. Vuonna 1873 hän aloitti fysiikan ja sähkötekniikan iltakurssit New Yorkin Cooper-instituutissa. Ensimmäisen patenttihakemuksensa hiiltä sisältävästä puhelinlähettimestä hän teki vuonna 1877 työskennellessään Bell Telephone Companyllä. Kyseessä oli maailman ensimmäinen mikrofoni.

Thomas Edison oli kehittänyt fonografin vuonna 1877 eli kaksitoista vuotta ennen kuin Berliner esitteli gramofonin vuonna 1889. Edisonkaan ei ollut ensimmäinen, joka esitteli äänentoistolaitteiston. Jo vuonna 1857 oli keksitty fonoautografi ja vuonna 1877 ennen Edisonia oli markkinoille tullut paleofoni. Ennen gramofonia kuultiin vielä vuonna 1881 grafofoni. Edisonin fonografi oli luonut äänitemarkkinoita. Gramofonin ja fonografin kesken alkoi ensimmäinen formaattisota, joita äänitealalla nähtiin 1900-luvun lopulla useita. Edisonin laitteen ääni oli parempi kuin gramofonin ja sylinterillä pyörimisnopeus säilyi vakiona äänitteen loppuun toisin kuin äänilevyllä, jonka spiraaliradalla neulan nopeus muuttui loppua kohden. Gramofoni kuitenkin voitti sodan, koska levyjä pystyttiin helposti valmistamaan suuria määriä puristamalla ja levyjen varastointi vei vähemmän tilaa kuin fonografirullien. Gramofonilevyformaatti säilyi 70 vuotta, kunnes vinyylilevy vei markkinat.

## Lähteet
* http://memory.loc.gov/ammem/berlhtml/berlsp.html
*

### Viitteet

## Aiheesta muualla
Atle Welander

**Atle Carl Hjalmar Welander** (25. kesäkuuta 1911 Turku – 18. toukokuuta 1945 Helsinki) oli suomalainen ruotsin kielellä kirjoittanut kirjailija. 

Welanderin vanhemmat olivat varatuomari Carl Welander (1864–1920) ja Agnes Fredrika Beata Rosén (1871–1942). Hän oli naimisissa lastentarhanopettaja Margit Cederhvarfn kanssa. 

Welander oli merikapteeni koulutukseltaan ja seilannut maailman meriltä, mistä hän myös sai inspiraatiota kirjoittamiinsa novelleihin. Hän lähti merille jo 14-vuotiaana ja palveli höyrylaivojen ohella Australiasta vehnälasteja hakeneissa purjelaivoissa, muun muassa nelimastoparkki Lawhillissä.

Welander julkaisi kaksi novellikokoelmaa 1930-luvun lopulla. Welanderin omiin suosikkikirjailijoihin kuuluivat Rudyard Kiplingin ohella Bernard Shaw, John Galsworthy ja lordi Byron.

## Teoksia
* *Brottsjö*. Söderström, Helsingfors 1936
* *Människor på båt*. Söderström, Helsingfors 1938

## Lähteet
* 
* Geni.com : Atle Welander (1911 - 1945)
* Svenskt författarlexikon 1. 1900-1940 A-Ö (Projekt Runeberg) 
* Sailor Author : Finnish writer in Sydney - true stories of the sea, The Sydney Morning Herald 30.12.1936
* Teoslista Fennica-tietokannasta
Raoul Cédras

**Joseph Raoul Cédras** (s. 9. heinäkuuta 1949) on entinen haitilainen sotilasupseeri. Hän oli Haitin tosiasiallinen hallitsija vuosina 1991–1994. Cedras oli Haitin viimeinen sotilashallitsija.

## Tausta
Mulatti Cédras sai koulutuksen Yhdysvalloissa School of the Americasissa ja oli Yhdysvaltain kouluttaman Leopard Corpsin jäsen. Hän harjoitteli myös Espanjan armeijann. Yhdysvallat ja Ranska valitsivat Cédrasin turvallisuudesta vastaavaksi Haitin parlamenttivaaleissa vuosina 1990–1991, ja Jean-Bertrand Aristide nimitti Cédrasin asevoimien komentajaksi vuoden 1991 alussa. Aristiden aikana Cédras "oli tärkeä lähde CIA:lle toimittaessaan presidentti Aristidea kritisoivia raportteja".

## Haitin tosiasiallinen johtaja (1991–1994)
Cédras oli Haitin asevoimien kenraaliluutnanttina vastuussa Haitin vuoden 1991 vallankaappauksesta, joka syrjäytti presidentti Aristiden 29. syyskuuta 1991. Joidenkin ihmisoikeusryhmien mukaan Cédrasin hallinnon aikana FAdH:n armeija ja FRAPH-puolasotilaalliset yksiköt tappoivat viattomia ihmisiä. Yhdysvaltain ulkoministeriö sanoi vuonna 1995, että kolmen vallankaappauksen jälkeisen vuoden aikana "kansainväliset tarkkailijat arvioivat, että Haitin silloinen vallankaappaushallinto surmasi yli 3&nbsp;000 miestä, naista ja lasta tai oli osallisena surmatöissä".

Vaikka Cédras pysyi Haitin tosiasiallisena johtajana maan asevoimien komentajana, hän ei säilyttänyt asemaansa valtionpäämiehenä, vaan halusi pitää muita poliitikkoja virallisina presidentteinä. Kuten Haitin vuoden 1987 perustuslain 149 artiklassa edellytetään, Haitin parlamentti nimitti korkeimman oikeuden tuomarin Joseph Néretten väliaikaiseksi presidentiksi, joka täyttää vaalien järjestämiseen asti. Vaalit suunniteltiin joulukuulle 1991, mutta Nérette erosi ja korvasi epädemokraattisesti korkeimman oikeuden tuomari Émile Jonassaint.

Yhdysvaltain presidentin Bill Clintonin valtuuskunnan alaisuudessa Yhdysvaltain entinen presidentti Jimmy Carter, mukana Sam Nunn ja Colin Powell, kehotti väliaikaista presidenttiä Émile Jonassaintia luopumaan hallinnastaan ​​vuonna 1994 mahdollisen hyökkäyksen välttämiseksi. Jonassaint erosi. Cédras oli ilmoittanut haluavansa jäädä Haitiin. Amerikkalaiset eivät kuitenkaan pitäneet tätä parhaana ratkaisuna ja vakuuttivat kenraalin, että kansallisen edun nimissä hänen tulisi harkita lähtöä Panamaan. Yhdysvaltojen kerrotaan antaneen Cédrasille miljoona dollaria ja vuokranneen kolme kiinteistöä kannustimena luopua vallasta. 

## Myöhempi elämä
Cédras poistui Haitista Panamaan. Panamassa hän omistautui yksityiselle yritykselle ja perusti värierotteluyrityksen, jota hän itse johti. Aristide palasi valtaan Haitissa vuonna 1994, hänet valittiin uudelleen presidentiksi vuonna 2000. Hän joutui eroamaan uudelleen vuoden 2004 vallankaappauksessa.

## Lähteet
Alphonso Taft

**Alphonso Taft** (5. marraskuuta 1810 – 21. toukokuuta 1891) oli yhdysvaltalainen poliitikko, joka toimi oikeusministerinä ja presidentti Ulysses S. Grantin sotaministerinä. Hänen poikansa oli Yhdysvaltojen presidentti William Howard Taft. Hän perusti myös luokkatoverinsa William Huntington Russellin kanssa Skull and Bones -salaseuran.

## Lähteet
Mark Newson

**Mark Newson** (s. 7. joulukuuta 1960, Stepney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.

## Ura

Newson pelasi 80- ja 90-luvuilla Englannissa muun muassa Charltonissa, Fulhamissa, sekä Tottenhamissa. Kesällä 1982 Newson siirtyi Kuopion Eloon, jossa hänen pelasi kuitenkin vain neljä ottelua SM-sarjassa.
John Crabbe

**John Crabbe** (s. 20. lokakuuta 1954 Weymouth, Englanti, Iso-Britannia) on englantilainen entinen jalkapalloilija. Hänen pelipaikkansa oli keskikenttä.

## Ura

Southampton FC oli Crabben kasvattajaseura, jonka riveissä hän pelasi myös ensimmäiset ammattilaisottelunsa. Tämän jälkeen hän pelasi lukuisissa englantilaisissa seuroissa 1970- ja 1980-luvuilla. Crabbe on pelannut myös Suomen pääsarjaa kahteen otteeseen: kaudella 1984 hän pelasi Kemin Palloseurassa (20 ottelua, 5 maalia) ja kaudella 1988 Kuopion Palloseurassa (9 ottelua, ei maaleja).
## Lähteet
Carl Adolf af Nyborg

**Carl Adolf Michael af Nyborg** (27. toukokuuta 1879 Helsinki – 2. heinäkuuta 1942 Helsinki) oli suomalainen ruotsin kielellä kirjoittanut kirjailija.

Af Nyborgin vanhemmat olivat senaattori Carl August af Nyborg ja Johanna Amalia Paqvalin. Hän pääsi ylioppilaaksi Nya svenska läroverket i Helsingforsista 1897 ja opiskeli Helsingin yliopistossa valmistuen filosofian kandidaatiksi 1903.

## Teoksia
* *Fragment*, [kustantaja tuntematon] 1904
* *Katolska skalder*. Söderström, Helsingfors 1906
* *Europas kyrkogårdar*. Författare, Helsingfors 1907
* *Dagboksanteckningar*. Helsingfors [kustantaja tuntematon] 1915

## Lähteet
* 
*
Peter Leonard

**Peter Leonard** (s. 1951) on yhdysvaltalainen kirjailija. Häneltä on julkaistu suomeksi kaksi rikosromaania. Peter Leonard työskenteli mainostoimiston osakkaana ennen jäämistään vapaaksi kirjailijaksi kesällä 2009. Peter Leonard on kirjailija Elmore Leonardin poika. Peter Leonard asuu Michiganin Birminghamissa vaimonsa Julien ja heidän neljän lapsensa kanssa. 

## Suomennetut teokset
* 
* 

## Lähteet

## Aiheesta muualla
*
William Huntington Russell

**William Huntington Russell** (12. elokuuta 1809 – 19. toukokuuta 1885) oli yhdysvaltalainen liikemies, kasvattaja ja poliitikko. Hän perusti Skull and Bonesin yhdessä Alphonso Taftin kanssa vuonna 1832.

## Lähteet
Berknerinsaari

**Berknerinsaari** () on Filchner-Ronnen jäähyllyn ympäröimä saari Antarktiksella. Saaren pinta-ala on 43 873 neliökilometriä ja se on Antarktiksen toiseksi suurin saari Aleksanterinsaaren jälkeen. Berknerinsaari on maailman eteläisin saari ja se on noin 320 kilometriä pitkä ja 135 kilometriä leveä.

## Katso myös
* Luettelo maailman suurimmista saarista

## Lähteet
The Good Shepherd (elokuva)

**The Good Shepherd** on Robert De Niron ohjaama yhdysvaltalainen poliittinen draamaelokuva vuodelta 2006. Sen pääosia näyttelevät Matt Damon ja Angelina Jolie. Elokuvaa mainostettiin aiemmin kertomattomana tarinana vastavakoilun synnystä CIA:ssa.

## Näyttelijät

Lähde: 

## Lähteet
Savutikka

**Savutikka** (*Picoides fumigatus*) on amerikkalainen tikka. Sen esiintymisalue ulottuu Meksikosta läpi Keski-Amerikan, ja Etelä-Amerikan länsireunaa Venezuelasta Kolumbiaan, Ecuadoriin, Peruun, Länsi-Boliviaan ja Argentiinan luoteisosiin. Lajista tunnetaan neljä alalajia. Alcide d'Orbigny kuvaili lajin holotyypin Bolivian Yungasista vuonna 1840.

## Lähteet
Pat Corbett

**Pat Corbett** (s. 12. helmikuuta 1963, Hackney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.

## Ura

Corbett on edustanut Englantia nuorisomaajoukkueissa. Pääsarjadebyyttinsä Corbett teki Tottenhamin riveissä syksyllä 1981. Liigapelejä Tottenhamissa kertyi vain viisi, joissa syntyi yksi maali. Kesällä 1983 hän siirtyi toisen lontoolaisjoukkueen Leyton Orientin riveihin. Leyton Orientissa hän pelasi 77 ottelua ja teki kaksi maalia kahdessa kaudessa. Kaudeksi 1986 hän siirtyi Suomeen ja Kuopion Eloon. Elossa hän pelasi viisi kautta, kunnes siirtyi Myllykosken Palloon kaudeksi 1991.
Rionsammaltikka

**Rionsammaltikka** (*Veniliornis maculifrons*) on Brasilian kotoperäinen tikka. Sen esiintymisalue ulottuu Bahian kaakkoisosasta etelään Rio de Janeiroon. Johann Baptist von Spix kuvaili lajin holotyypin Rio de Janeirosta vuonna 1824.

## Lähteet
Pandalus montagui

***Pandalus montagui*** on ''Pandalidae''-heimoon kuuluva vaaleanpunainen katkarapulaji, jota tavataan Pohjois-Atlantissa ja Tyynenmeren koillisosissa. Siitä käytetään monissa kielissä nimitystä ’aisopoksenkatkarapu’. *P. montagui* on yleensä alle 10 senttimetriä pitkä ja yleisväritykseltään vaaleapunainen. Laji elää vuorovesivyöhykkeen alapuolella ja yleensä alle sadan metrin syvyydessä. Kaikki yksilöt syntyvät koiraina, mutta naaraiden piirteet kehittyvät ensimmäisen ikävuoden jälkeen.

## Koko ja ulkonäkö
Täysikasvuinen *P. montagui* on tavallisesti alle 10 senttimetriä pitkä, mutta voi kasvaa enimmillään 16 senttimetrin pituiseksi. Yleisväritykseltään se on vaaleanpunainen ja himmeän läpikuultava. Sillä on pitkä, ylöspäin kaartuva otsapiikki, jonka kärjessä on kaksi haaraa ja tyvessä 10–12 hammasta selkäpuolella. Myös selkäkilvessä on terävä piikki aivan silmien alapuolella. Antennipareista ensimmäiset ovat haaroittuneet ja toiset pidemmät kuin ravun ruumis. Takimmaisia antenneja koristaa lisäksi tumma ja vaalea poikittaisjuova.

## Levinneisyys ja elinympäristö
*P. montagui* elää Pohjois-Atlantissa ja Tyynenmeren koillisosissa. Atlantilla levinneisyysalue ulottuu etelässä 50. leveyspiirille ja pohjoisessa Grönlantiin, Islantiin, Färsaarille, Norjaan sekä Britteinsaarille.

*P. montagui* elää vuorovesivyöhykkeen alapuolella aina sadan metrin syvyyteen asti, mutta sitä on tavattu satunnaisesti jopa 230 metriä syvyydestä. Enimmäkseen se pysyttelee pohjan tuntumassa mutta saattaa yöllä uida lähelle vedenpintaa. Rapu viihtyy yhtä lailla niin kivikkoisessa, hiekkaisessa kuin liejuisessakin merenpohjassa. Se vaeltaa loka- tai marraskuun aikana avomerelle mutta palaa myöhemmin matalan meren alueelle.

## Elintavat
*P. montagui* on protandrinen: lajin kaikki yksilöt syntyvät koiraina mutta niille alkaa kehittyä naaraiden piirteitä 13–16 kuukauden ikäisenä. Naaraat munivat marraskuun ja helmikuun välisenä aikana ja poikaset syntyvät huhti–toukokuussa.

*P. montagui* syö ravinnokseen pääasiassa polyyppieläimiä, pieniä äyriäisiä sekä monisukasmatoja.

## Kalastus ja käyttö
*P. montaguin* kaupallinen merkitys on vähäinen: sitä kalastetaan keskimäärin 5&nbsp;000 tonnia vuodessa lähinnä Britanniassa.

## Lähteet
Paul Sugrue

**Paul Sugrue** (s. 6. marraskuuta 1960, Coventry, Englanti, Iso-Britannia) on englantilainen entinen jalkapalloilija. Hänen pelipaikkansa oli hyökkääjä.

## Ura

Surgue pelasi 80-luvulla Englannin liigaa muun muassa Manchester Cityssä, Cardiff Cityssä, Middlesbroughissa ja Portsmouthissa. Pääsarjadebyyttinsä hän teki kaudella 1979-80 Manchester Cityn riveissä.

Kaudeksi 1989 hän siirtyi Suomeen ja Kuopion Eloon, jossa hän pelasi kahden kauden ajan. Elossa hän pelasi yhteensä 31 ottelua ja teki seitsemän maalia.
Tuliperätikka

**Tuliperätikka** (*Veniliornis kirkii*) on amerikkalainen tikka. Sen esiintymisalue ulottuu Costa Ricasta Panamaan, Kolumbiaan, Ecuadoriin, Perun luoteisosaan, Trinidad ja Tobagolle sekä Venezuelaan. Lajista tunnetaan viisi alalajia. Alfred Malherbe kuvaili lajin holotyypin Tobagosta vuonna 1845.

## Lähteet
Lentopallon SM-liigakausi 1999–2000

Lentopallon miesten SM-liigassa 1999-2000 pelasi yksitoista joukkuetta. Edellisellä kaudella käyttöön otettua jaksopelijärjestelmää jatkettiin, mutta erävoittoon vaadittiin nyt 21 pistettä, kun se aiemmin oli ollut 25. Syötön koskeminen verkkoon ei ollut enää virhe. Liberopelaajan käyttäminen vastaanoton ja puolustuksen erikoimiehenä otettiin käyttöön. 

## Miesten sarjataulukko

### Runkosarja

### Ylempi jatkosarja

### Alempi jatkosarja

kaksi parasta pudotuspeleihin. Muut otteluihin sijoista 9-11.

### Pudotuspelit

#### Puolivälierät

#### Välierät

#### Loppuottelut

Mestarit: Tuukka Anttila, Miika Heikkinen, Saku Korhonen, Kardo Künnap,
Saku Määttä, Mika Pyrhönen, Aki Riihimäki, Jari Salokangas, Ilkka Sammelvuo, Timo Tolvanen. Valmentaja: Juha Zitting.

#### Pronssiottelut

#### Sijat 9-11

### Liigakarsinta

Rocks, Helsinki nousi suoraan SM-liigaan.

Myös liigassa viimeiseksi sijoittunut Etta sai jatkaa liigassa.

## Lähteet

* Suomen Lentopalloliitto: Lentopallokirja 2009-2010
* Suomen Lentopalloliitto: Lentopallokirja 2000-2001
Täpläsammaltikka

**Täpläsammaltikka** (*Veniliornis spilogaster*) on eteläamerikkalainen tikka. Sen esiintymisalue käsittää Brasilian kaakkoisosan, Paraguayn kaakkoisosan, Koillis-Argentiinan sekä Uruguayn. Johann Georg Wagler kuvaili lajin holotyypin Brasiliasta ja Paraguaysta vuonna 1827.

## Lähteet
Dean Wilkins

**Dean Wilkins** (s. 12. heinäkuuta 1962 Hillingdon, Englanti, Iso-Britannia) on englantilainen entinen jalkapalloilija ja jalkapallovalmentaja. Hänen pelipaikkansa oli keskikenttä.

## Ura

Wilkins pelasi urallaan muun muassa Queens Park Rangersissa, FC Zwollessa, sekä Brightonissa. Wilkins on yksi Brightonin ikoneita pelaten seurassa yli 300 ottelua. Kausilla 2006–08 hän valmensi Brightonia. Nykyään hän kuuluu Southamptonin valmentajiin.

Kaudet 1981 ja 1982 hän pelasi Suomessa Myllykosken Pallossa.
Olajide Williams

**Olajide Williams**  (s. 26. heinäkuuta 1988) on nigerialainen jalkapalloilija, joka edustaa armenialaista FC Mikaa. Pelipaikaltaan Williams on hyökkääjä.

Suomeen Williams saapui kesken kauden 2008. Tuon kauden hän pelasi Kakkosta oululaisessa FC OPA:ssa. Kauden jälkeen hän siirtyi pelaamaan Vietnamiin. Suomeen hän palasi kevättalvella 2010, jolloin hän teki kaksivuotisen sopimuksen Veikkausliigassa pelanneen Kuopion Palloseuran kanssa. Keväällä 2012 Williams solmi sopimuksen Veikkausliigassa pelaavan Myllykosken Pallon kanssa. Alkuvuodesta 2014 Williams aloitti pelaamisen FC Mikassa.

## Lähteet

## Aiheesta muualla
*Olajide Williams Veikkausliigan sivustolla
Veritikka

**Veritikka** (*Veniliornis sanguineus*) on eteläamerikkalainen tikka. Sen esiintymisalue käsittää Guyanan, Surinamen ja Ranskan Guyanan laakeat rannikkoalueet. Anton August Heinrich Lichtenstein kuvaili lajin holotyypin Guyanasta vuonna 1793.

## Lähteet
Vaivatonta

**Vaivatonta**-sarja on WSOY:n 1960-luvulla kustantama kielenopetussarja. Se perustuu lähinnä kielten omatoimiseen opiskeluun erityisesti matkailijoiden tarpeisiin ja suunniteltu edulliseksi. Osittain sarjaa markkinoitiin laajan Tiedon portaat -sarjan oheistuotteena.

Sarjaan oli valittu keskeiset eurooppalaiset kielet. Kuhunkin osaan kuului noin satasivuinen kirjanen tärkeimmistä käyttöfraaseista ja sanoista. Kirjasen lisäksi kuhunkin osaan kuului pieni LP-levy, jossa syntyperäinen kielenpuhuja äänsi osan kirjasen sisällöstä. Oppaan laatijoiksi oli palkattu tunnettuja kielenopettajia.

## Sarjassa ilmestyneet teokset
* Vaivatonta englantia matkailijoille
* Vaivatonta espanjaa matkailijoille
* Vaivatonta italiaa matkailijoille
* Vaivatonta ranskaa matkailijoille
* Vaivatonta saksaa matkailijoille
* Vaivatonta venäjää matkailijoille
Afrikantikkanen

**Afrikantikkanen** (*Verreauxia africana*) on länsiafrikkalainen tikka. Sen esiintymisalue käsittää Afrikan länsiosaa Kamerunin eteläosista Ugandaan, Angolaan ja Kongoon. Erillispopulaatioita on myös Liberiassa, Norsunluurannikolla ja Ghanassa. Jules Verreaux ja Edouard Verreaux kuvailivat lajin holotyypin Gabonista vuonna 1855.

## Lähteet
Jerome Ogbuefi

**Jerome Ogbuefi**  (s. 26. elokuuta 1991) on nigerialainen jalkapalloilija, joka edustaa JS Hercules:ta.

Ogbuefi tuli Suomeen Vietnamin kautta. Hän solmi keväällä 2010 sopimuksen Veikkausliigan Kuopion Palloseuran kanssa kolmen kuukauden sopimuksen. Koska pysyvää sopimusta ei KuPS:n tehnyt hänen kanssa, hän siirtyi Kakkosen Kajaanin Hakaan. Hakan pudottua Kolmoseen Ogbuefi etsi uuden joukkueen kaudella 2011, joka oli Kakkosen Haukiputaan Pallo. Kaudeksi 2012 siirtyi Ogbuefi Kakkosen PS Kemiin, jossa hän teki 8 maalia.Seuraavalla kaudella 2013 hän aloitti Kakkoseen nousseessa oululaisessa Tervarit-joukkueessa, mutta siirtyi kesällä lainaksi takaisin PS Kemiin. Kauden 2015 hän aloitti Kolmosessa Oulun Rotuaarin Pallossa, mutta siirtyi elokuussa Kakkosen Tornion Pallo -47ään.

## Lähteet
New Coke

**New Coke** oli alkuperäisen Coca-Colan pohjalta kehitetty virvoitusjuoma, jolla The Coca-Cola Company ilmoitti korvaavansa yrityksen tunnetuimman tuotteen, Coca-Colan (jota kutsutaan myös nimellä *Coke*) vuonna 1985, vuotta ennen kuin Coca-Cola täytti sata vuotta. New Cokella ei alun perin ollut omaa erillistä nimeä, vaan sitä markkinoitiin iskulauseella ”the new taste of Coca-Cola”, kunnes vuonna 1992 sen nimeksi muutettiin **Coca-Cola II**.

New Coke sai yhdysvaltalaisilta kuluttajilta kielteisen vastaanoton ja sen markkinointi epäonnistui pahasti. Myöhemmin uudelleen lanseerattu alkuperäinen Coca-Cola sai nimekseen ”Coca-Cola Classic” ja se sai aikaan merkittävän myynnin kasvun, minkä vuoksi New Coken lanseerausta alettiin epäillä markkinointitempuksi, vaikka se itse asiassa oli yrityksen vilpitön yritys korvata alkuperäinen tuote uudella.

Netflixin *[[Stranger Things]]* -sarjan kolmannella tuotantokaudella on kohtauksia, joissa nähdään New Coke -virvoitusjuomaa. Vuonna 2019 Coca-Cola teki *Stranger Thingsin* kanssa sarjan kolmatta tuotantokautta varten yhteisen New Coke -aiheisen markkinointikampanjan ja valmisti myös rajoitetun erän juomaa New Coke -reseptillä.

## Lähteet
Hillman

**Hillman** on brittiläinen automerkki, jonka ensimmäinen valmistaja oli vuonna 1907 perustettu Hillman Motor Car Company. Yrityksen toimipaikka oli Englannissa Ryton-on-Dunsmoressa lähellä Coventrya. Ennen vuotta 1907 yritys oli valmistanut polkupyöriä. Humber hankki Hillmanin omistukseensa 1929, mutta Hillman oli yhä käytössä Rootes Groupin päämerkkinä vuodesta 1931, jolloin se hankki Humberin, vuoteen 1967, jolloin vuorostaan Chrysler otti Rootesin haltuunsa. Merkki oli Chryslerilla käytössä vuoteen 1976. Erinäisten yritysjärjestelyjen seurauksena nimen Hillman omistaa nyt Peugeot.

Suomessa myytiin Hillman-autoja toisen maailmansodan jälkeisistä vuosista 1970-luvulle saakka. Hillman oli muiden brittiläisten automerkkien ohella erityisen yleinen 1950- ja 1960-luvuilla. Sen myyntimalleja olivat Minx, Super Minx, Imp ja Hunter. Merkkiä edusti vuodesta 1935 Autola Oy, joka 1954 tuli osaksi Wihuri-yhtymää. 1960-luvun lopulla Hillman-merkin maine huononi monivikaisen Imp-mallin myötä niin, että Suomen markkinoilla nimeksi vaihtui Sunbeam. Kansan suussa oli ehtinyt syntyä hokema ”Parempi ilman kuin Hillman.”

## Lähteet
Christinan talo

**Christinan talo** () on kanadalainen vuonna 2000 valmistunut kauhuelokuva. 

## Juoni
Christinan perhe muuttaa uuteen asuntoon, kun hänen äitinsä kuolee. Christinan mukana muuttaa uuteen asuntoon isä ja veli. Vähän ajan päästä alkaa Christinasta tuntua, että häntä vainotaan. Christinan ympärillä olevat ihmiset alkavat kuolla mitä kummallisimpiin paikkoihin.

## Roolit

## Aiheesta muualla
*
Mark Weatherly

**Mark Weatherly** (s. 18. tammikuuta 1958 Ramsgate, Englanti, Britannia) on englantilainen entinen jalkapalloilija. Weatherly pelasi sekä hyökkäyksessä että puolustuksessa.

## Ura

Weatherly pelasi lähes koko uransa Gillinghamin joukkueessa. Pelejä Gillinghamissa kertyi vuosien 1975–1989 aikana yhteensä 457. Maaleja noissa otteluissa syntyi 46.

Keväällä 1978 kuopiolainen pääsarjajoukkue Koparit onnistui hankkimaan Weatherlyn joukkueeseensa kesän ajaksi. Englannin liigat olivat kesän ajan tauolla ja näin pelaaminen Suomessa mahdollistui. Samalla Weatherlysta tuli kautta aikojen ensimmäinen kuopiolaista joukkuetta pääsarjassa edustanut ulkomaalainen pelaaja.
Walkman

**Sony Walkman** on Sonyn kehittämä kannettavien musiikkisoitinten brändi. Sana **walkman** on englanniksi myös yleisnimi, joka tarkoittaa korvalappustereoita.

Ensimmäinen C-kasettia käyttänyt Walkman-laite tuli myyntiin vuonna 1979. Se oli yksi ensimmäisistä niin sanotuista korvalappustereoista. Walkmanista tuli 1980-luvulla nopeasti erittäin suosittu, ja sitä voidaan pitää kaikkien nykyisten pienten kannettavien soitinten esikuvana. Walkman-brändiä on sittemmin käytetty mm. Sonyn MiniDisc-soittimissa ja Sony Ericssonin musiikkipuhelimissa. Walkman-laitteiden valtava menestys piti Japanin kaksi vuosikymmentä maailman johtavana kulutuselektroniikan tuottajana.

Sony ilmoitti marraskuussa 2010 lopettavansa Walkman-korvalappustereoiden valmistuksen Japanissa. Valmistusta saatetaan kuitenkin jatkaa Kiinassa. 

## Historia

Andreas Pavel (s. 1945) esitti vuonna 1972 ajatuksen kannettavasta kasettisoittimesta nimellä *Stereobelt*. Pavel ei kuitenkaan saanut isoja elektroniikkayhtiöitä kiinnostumaan, koska näiden mielestä kuluttajat eivät haluneet tulla nähdyiksi kuulokkeet korvilla. Pavel haki patenttia keksinnölleen vuonna 1978. Sony julkaisi ensimmäisen version Walkman-laitteesta, mallin TPS-L2, vuonna 1979 ennen kuin Pavelin patenttia oli myönnetty. Pavel kävi oikeutta Sonya vastaan 25 vuotta. Vuonna 2004 Sony maksoi Pavelille korvauksen, jonka suuruudeksi on arveltu noin 10 miljoonaa dollaria. Sony yritti 1970- ja 1980-lukujen vaihteessa markkinoida laitetta Japanin ulkopuolella useilla eri nimillä, kuten Soundabout, Stowaway ja Freestyle. Nimi "Walkman" oli käytössä Japanissa, jossa laitteesta tuli hyvin suosittu, ja laite levisi maailmalle Japanista turistien matkamuistona.

Teknisesti korvalappusteroissa ei ollut mitään uutta, sillä Philips oli tuonnut pienen C-kasettinauhurin markkinoille jo vuonna 1963. Walkmanin menestyksen takana oli kyky ymmärtää markkinapotentiaali. Sonyn perustajat Masaru Ibuka (1908–1997) ja Akio Morita (1921–1991) olivat havainneet, että maailmassa oli paljon teini-ikäisiä, jotka halusivat kuunnella lempimusiikkiaan muulla kuin olohuoneessa. Sonyllä oli 1970-luvulla tuote nimeltä TCM-600 Pressman, joka oli lehtimiehille tarkoitettu pienikokoinen kannettava nauhuri haastattelujen tekemiseen. Nauhuriosaston johtajan Kozo Ohsonen (s. 1933) johdolla tästä mallista kehitettiin edullinen versio riisumalla siitä suuri osa sen toiminnoista. Walkmanin osia ei siis ollut alkujaan suunniteltu musiikkia varten, mutta silti laitteen äänenlaatua pidettiin hyvänä. Walkmanilla ei voinut äänittää, vaan ainoastaan kuunnella C-kasetteja.

## Lähteet
*

### Viitteet

## Aiheesta muualla
MAGIX Movie Edit Pro

**MAGIX Movie Edit Pro** on MAGIX:in kehittämä videonmuokkausohjelma, joka on tarkoitettu ammattilaiskäyttöön. Ohjelman ensimmäinen versio julkaistiin vuonna 2001.
Saatavilla ovat versiot Movie Edit Pro, Movie Edit Plus ja Movie Edit Premium.

## Ominaisuuksia
* Kuvakaappaus
* Storyboard
* Polta DVD- ja Blu-ray -levyjä ja tee niihin animoituja valikoita 
* Chroma key tuettu
* HDV tuettu
Glyn Hodges

**Glyn Hodges** (s. 30. huhtikuuta 1963 Streatham, Englanti, Iso-Britannia) on walesilainen entinen jalkapalloilija ja jalkapallovalmentaja. Hänen pelipaikkansa oli keskikenttä.

## Ura

Hodgesin kasvattajaseura on Wimbledon FC, jonka riveissä hän myös aloitti ammattilaisuransa. Hodges pelasi vuosina 1981–1987 yli 200 ottelua Wimbledonin riveissä, kunnes siirtyi Newcastle Unitediin. Hodges pelasi useita kausia myös Watfordissa sekä Sheffield Unitedissa. Lyhyempiä aikoja hän vietti muun muassa Crystal Palacessa, Derby Countyssa, Hull Cityssä, sekä Nottingham Forestissa.

Kesän 1981 Hodges pelasi Wimbledonin yhteistyöjoukkue Kuopion Pallotovereiden riveissä SM-sarjaa. Otteluita Suomessa kertyi yhteensä 12, joissa hän teki kuusi maalia. Koparit voitti tuona kautena hopeaa.

A-maajoukkueessa Hodges edusti Walesia vuosina 1984–1996 18 kertaa ja teki niissä kaksi maalia.
Joonas Pennanen

**Joonas Pennanen** (s. 25. maaliskuuta 1988) on suomalainen jalkapalloilija, joka edusti kaudella 2014 Kakkosessa pelaavaa KPV:ta. Pennanen siirtyi Ykkösen KPV:stä kaudeksi 2009 AC Ouluun. Hän oli pelannut KPV Ykkösen joukkueessa vuodesta 2005 lähtien. Ykkösen ensimmäisellä kaudella 2009 AC Oulussa Pennanen vakiinnutti paikkansa. Hän teki ensimmäisellä Veikkausliigakaudella AC Oulussa 2010 kaksi maalia. Kolmen AC POUlun kauden jälkeen Pennanen pelasi kaudet 2012 ja 2013 Rovaniemen Palloseurassa, joista ensimmäinen kausi meni Ykkösessä ja seuraava Veikkausliigassa. Kaudeksi 2014 Pennanen palasi kasvattajaseuraansa KPV:hen, joka pelasi Kakkosessa.

Pennanen on pelannut urallaan kaikkiaan kaksi Veikkausliigakautta ja yhteensä 46 ottelua.

## Lähteet
*Joonas Pennanen AC Oulun sivulla 

### Viitteet

## Aiheesta muualla
*Luettelo FC OPA:ssa pelanneista jalkapalloilijoista
Amazonianraitatikkanen

**Amazonianraitatikkanen** (*Picumnus aurifrons*) on tikkasten sukuun kuuluva eteläamerikkalainen tikkalaji. Sen esiintymisalue käsittää Amazonin aluetta Perun itäosista Brasiliaan. Lajista tunnetaan seitsemän alalajia. August von Pelzeln kuvaili lajin holotyypin Engenho do Gamasta, keskisen Brasilian länsiosasta, vuonna 1870.

## Lähteet
Lefortovon tunneli

**Lefortovon tunneli** () on yksisuuntainen tietunneli Lefortovon kaupunginosassa Moskovassa. Se avattiin vuonna 2003 osaksi Moskovan keskimmäistä kehätietä ”kehä kolmosta”. Tunnelin pituus on 2,2 kilometriä.  Tunneli kulkee osittain 60 metrin syvyydessä ja alittaa Jauza-joen sekä Lefortovon puiston. Jauza-joen vettä saattaa päästä paikoin valumaan tielle. Lämpötila tunnelissa voi pudota todella alhaiseksi, jonka seurauksena tielle valunut vesi jäätyy ja on aiheuttanut useita onnettomuuksia. Tunneli on saanut onnettomuuksien takia nimityksen ”Kuoleman tunneli”. 

## Aiheesta muualla
* Onnettomuuksista koottu YouTube-video.
Urso

**Urso** voi viitata seuraaviin:

* Urso, antiikin aikainen kaupunki Hispania Baeticassa, nykyinen Osuna Espanjassa
* kanadanpuupiikkisika eli urso, jyrsijälaji
Sir Tom Jones lähikuvassa

**Sir Tom Jones lähikuvassa** on Tom Jonesista kertova kirja. Se kattaa hänen uransa vuoteen 2006 asti, jolloin hänet aateloitiin ritariksi. Kirja perustuu Tom Jonesin, hänen perheensä ja ystävien haastatteluihin.

## Lähteet
Fernie

**Fernie** voi tarkoittaa muun muassa seuraavia:

* Fernie, kaupunki Brittiläisessä Kolumbiassa, Kanadassa
* Mount Fernie, vuori Brittiläisessä Kolumbiassa, Kanadassa
* HMS Fernie, Britannian Kuninkaallisen laivaston Hunt-luokan hävittäjä 
* Fernie Flaman (s. 1927), kanadalainen jääkiekkoilija
* Willie Fernie (1857–1924), skotlantilainen golfaaja
* Willie Fernie (1928–2011), skotlantilainen jalkapalloilija
Terrorin kasvot

**Terrorin kasvot** (*The Fourth Angel*) on brittiläis-kanadalainen jännityselokuva vuodelta 2001. Elokuva on John Irvinin ohjaama. Alun perin elokuva piti julkaista Yhdysvalloissa vuonna 2001, mutta julkaisua siirrettiin New Yorkissa tapahtuneen WTC:n torneihin kohdistuneen terroristi-iskun takia.

## Juoni

Jack Elgin (Jeremy Irons) on toimittaja joka lähtee Intiaan työmatkalle johon hän yhdistää lomamatkan ja ottaa perheen mukaan. Pieni, tuntematon terroristiliike kaappaa Limassolissa, Kyproksella lentokoneen jossa he ovat. Elgin saa pelastettua teini-ikäisen poikansa, mutta hänen vaimonsa ja tyttärensä kuolevat terroristien ja pelastajien välistä tulitaistelua seuranneeessa tulipalossa. Länsimaiden viranomaiset eivät poliittisista syistä ole halukkaita tuomitsemaan syyllisiä ja heidät vapautetaan vaivihkaa. Elgin päättää itse kostaa terroristeille. Hän ottaa käyttöön kaikki toimittajana hankkimansa jäljitystaidot ja käyttää yhteyksiään. Hän pääsee Lontoossa asuvan serbialaisen freelancer-toimittajan avulla neljän Balkanilta kotoisin olevan terroristin jäljille.

## Roolit

## Julkaisu
Elokuva piti julkaista USA:ssa vuonna 2001 mutta sitä lykättiin koska maassa tapahtui terroristi-isku WTC:n torneihin.

## Lähteet

## Aiheesta muualla
* 
* 
*
Valkokulmatikkanen

**Valkokulmatikkanen** (*Sasia ochracea*) on eteläaasialainen tikka. Sen esiintymisalue käsittää Pohjois-Intian, Nepalin, Myanmarin eteläosan, Thaimaan, Vietnamin ja eteläisimmän Kiinan. Lajista tunnetaan kolme alalajia. Brian Houghton Hodgson kuvaili lajin holotyypin Nepalista vuonna 1836.

## Lähteet
Office of the Director of National Intelligence

**Office Director of National Intelligence** eli **ODNI** on osa Yhdysvaltain tiedustelupalvelua. ODNI perustettiin vuoden 2004 lopussa Yhdysvaltain presidentin alaisuuteen.

*Director of National Intelligence* (DNI) johtaa 15 Yhdysvaltain vakoiluorganisaatiota
* Central Intelligence Agency (CIA),
* Department of Defensen alaiset tiedusteluelimet
** Defense Intelligence Agency (DIA),
*** United States Army Intelligence,
*** Office of Naval Intelligence,
*** Air Force Intelligence, Surveillance and Reconnaissance Agency,
*** Marine Corps Intelligence Activity,
** National Security Agency (NSA),
** National Reconnaissance Office (NRO),
** National Geospatial-Intelligence Agency (NGA);
* Federal Bureau of Investigation (FBI),
* Department of Homeland Securityn alaiset organisaatiot
** United States Coast Guard Intelligence,
** Directorate of Information Analysis and Infrastructure Protection;
* Energia- Ulkoasiain- ja Valtionvarainministeröiden alaiset tiedusteluorganisaatiot
** Office of Intelligence (IN),
** Bureau of Intelligence and Research (INR),
** Office of Intelligence and Analysis (INF).

## Johto

## Aiheesta muualla
*  ODNI
Forester

**Forester** tarkoittaa muun muassa seuraavia:

*C. S. Forester, englantilaisen kirjailijan Cecil Louis Troughton Smith kirjailijanimi
;Britannian kuninkaallinen laivasto
* HMS Forester (1657), 22-tykkinen alus
* HMS Forester (1693), 7-tykkinen pursi
* HMS Forester (1748), 4-tykkinen pursi
* HMS Forester (1794), 4-tykkinen tykkivene
* HMS Forester (1806), 18-tykkinen Cruizer-luokan prikisluuppi
* HMS Forester (1832), 10-tykkinen Cherokee-luokan prikisluuppi
* HMS Forester (1856), Albacore-luokan puinen potkurilla varustettu tykkivene
* HMS Forester (1877), tykkivene
* HMS Forester (1911), Acheron-luokan hävittäjä
* HMS Forester (H74), F-luokan hävittäjä

## Katso myös
*Forrester
Forrester

**Forrester** tarkoittaa muun muassa seuraavia:

*Jay Wright Forrester (1918–2016), yhdysvaltalainen professori, tietokonealan pioneeri ja järjestelmädynamiikan perustaja
*Maureen Forrester (1930–2010), kanadalainen altto
*Patrick Forrester (s. 1957), entinen Yhdysvaltain maavoimien eversti ja Nasan astronautti
*Rhett Forrester (1956–1994), yhdysvaltalainen heavy- ja hard rock -laulaja.

## Kuvitteellisia henkilöitä

* Forrester-suku tv-sarjassa Kauniit ja rohkeat:
** Eric Forrester
** Stephanie Forrester, Eric Forresterin entinen vaimo
** Ridge Forrester, Eric ja Stephanie Forresterin poika
** Steffy Forrester, Ridge Forresterin tytär
 
## Katso myös

*Forester
Formidable

**Formidable** voi tarkoittaa seuraavia asioita:
*Formidable (La Toya Jacksonin albumi) La Toya Jacksonin albumi vuodelta 1992
*Formidable (Oui Ouin albumi) ranskalaisen pop-yhtyeen Oui Ouin albumi vuodelta 1991

## Laivat
;Singaporen laivasto
*Formidable-luokka (fregatti) kuuden aluksen muodostama fregattiluokka
;Ranskan laivasto
*Formidable (1691), 96-tykkinen linjalaiva
*Formidable (1751), 80-tykkinen linjalaiva
*Formidable (1795), Téméraire-luokan linjalaiva
*Formidable (1795), 80-tykkinen linjalaiva
*Formidable (1824)
*FS Formidable (1885), ironclad taistelulaiva
;Britannian kuninkaallinen laivasto
*Formidable-luokka (taistelulaiva) taistelulaivaluokka
* HMS Formidable (1759), 80-tykkinen toisen luokan linjalaiva
* HMS Formidable (1777), Barfleur-luokan 90-tykkinen toisen luokan linjalaiva
* HMS Formidable (1825), Ganges-luokan 80-tykkinen toisen luokan linjalaiva
* HMS Formidable (1898), Formidable-luokan taistelulaiva
* HMS Formidable (67), Illustrious-luokan lentotukialus
Tina!: 50th Anniversary Tour

**50th anniversary Tour** oli Tina Turnerin ensimmäinen konserttikiertue kahdeksaan vuoteen. Kiertue tapahtui vuosina 2008–2009.

Turnerin Pohjois-Amerikan-kiertue oli suuri menestys: jokainen konsertti myytiin loppuun ja kiertue tuotti 47,7 miljoonaa dollaria. Euroopan-kiertueesta tuli toiseksi suurin Euroopassa pidetty, ja 52 esitystä tuottivat yhteensä yli 83,5 miljoonaa dollaria. Kaikkiaan kiertue tuotti maailmanlaajuisesti yli 130 miljoonaa dollaria.

## Kiertueesta
Lavastuksen suunnittelivat Mark Fischer ja Baz Halpin.

## Soittolista
#Get Back (intro)
#Steamy Windows
#Typical Male
#River Deep - Mountain High
#What You Get Is What You See
#Better Be Good to Me
#Acid Queen
#What's Love Got to Do with It?
#Private Dancer
#We Don't Need Another Hero (Thunderdome)
#I Don't Wanna Fight
#Help
#Let's Stay Together
#Undercover Agent for the Blues
#I Can't Stand the Rain
#Rolling Stones Medley: 
##Jumping Jack Flash
##It's Only Rock 'n Roll (But I Like It)
#GoldenEye
#Addicted to Love
#The Best
#Proud Mary
#Encore:
##Nutbush City Limits 
##Be Tender with Me Baby
Good Times Bad Times

**Good Times Bad Times** on englantilaisen hard rock -yhtye Led Zeppelinin kappale vuodelta 1969. Se julkaistiin yhtyeen esikoisalbumilla ja singlenä. Singlen b-puolena oli toinen yhtyeen klassikkokappale ”Communication Breakdown”. Singlestä on myös olemassa muutamia erilaisia versioita, joiden b-puolina ovat olleet muun muassa ”Black Mountain Side” ja ”Dazed and Confused”.

## Lähteet
Black Mountain Side

**Black Mountain Side** on englantilaisen hard rock -yhtye Led Zeppelinin instrumentaalikappale vuodelta 1969. Se julkaistiin yhtyeen esikoisalbumilla.

Kappale poikkeaa monella tapaa Led Zeppelinin tyypillisestä kappaleesta. Ainoa yhtyeen jäsen, joka soittaa kappaleessa, on kitaristi Jimmy Page. Hän myös sävelsi itse koko kappaleen. Kappaleessa kuullaankin vain kahta soitinta, kitaraa ja tablaa. Tablaa kappaleessa soittaa Viram Jasani.

Kitara on kappaleessa viritetty konserttivire E A D G H E :n sijasta D A D G A D - vireeseen, joka on tullut tunnetuksi folk-musiikissa.
## Lähteet
Carlton Fairweather

**Carlton Fairweather** (22. syyskuuta 1961 Camberwell – 14. huhtikuuta 2025) oli englantilainen jalkapalloilija ja jalkapallovalmentaja. Hän voitti urallaan muun muassa FA Cupin ja pelasi kaksi kautta myös Suomessa. 

## Ura
Carlton Fairweatherin ura alkoi 1970–1980-lukujen taitteessa alasarjajoukkueissa. Hänen hyvät otteet kiinnittivät kuitenkin Wimbledonin huomion. Kaudeksi 1984–1985 hän siirtyikin Wimbledoniin. Tätä siirtoa edeltävän kesän 1984 hän oli pelannut Suomessa Porin Pallo-Tovereissa. Seuraavan kesän hän pelasi Kopareissa, joka oli Wimbledonin yhteistyöjoukkue. Kausi 1985 oli pettymys ja Koparit joutui lopulta karsimaan sarjapaikastaan. Fairweather pelasi 19 ottelua ja teki kaksi maalia.

Wimbledonissa Fairweather teki komean uran pelaten seurassa kaudet 1984–1992. Kauden 1985–1986 päätteeksi Wimbledon nousi Englannin pääsarjaan. Ensimmäisellä pääsarjakaudella Fairweather teki kahdeksan maalia. Myös seuraavat neljä kautta olivat Fairweatherille menestyksekkäitä Wimbledonissa. Noihin vuosiin mahtuu Wimbledonin Englannin cupin voitto kaudella 1987–1988. Fairweather ei kuitenkaan pelannut finaalissa, jossa kaatui aikansa suurseura Liverpool FC. Liigaotteluita Wimbledonissa Fairweatherille kertyi yhteensä 138 ja maaleja 26. 1990-luvulla Fairweather pelasi useissa eri seuroissa muun muassa Hongkongissa ja Yhdysvalloissa.

Pelaajauransa jälkeen Fairweather valmensi pitkään muun muassa Sunderlandin naisten joukkuetta. Carlton Fairweather kuoli syöpään 63-vuotiaana huhtikuussa 2025.

## Lähteet
Avaruudessa ei ole tunteita

**Avaruudessa ei ole tunteita** (*I rymden finns inga känslor*) on vuonna 2010 valmistunut ruotsalainen elokuva, jonka on ohjannut Andreas Öhman. Elokuva kertoo Simonista, jolla on Aspergerin syndrooma ja joka asuu yhdessä vanhemman veljensä Samin ja tämän tyttöystävän Fridan kanssa.

Pääosissa esiintyvät Bill Skarsgård (*Simon*), Martin Wallström (*Sam*), Sofie Hamilton (*Frida*) ja Cecilia Forss (*Jennifer*).

Elokuva on Ruotsin ehdokas vuoden 2010 parhaan vieraskielisen elokuvan Oscar-palkinnon saajaksi.

## Lähteet

## Aiheesta muualla
* 
* 
* ''I rymden finns inga känslor'' Svensk Filmdatabasissa (Sfi.se)
Phil Handford

**Phil Handford** (s. 18. heinäkuuta 1964 Chatham, Englanti, Britannia) on englantilainen entinen jalkapalloilija. Hän oli keskikenttäpelaaja.

## Ura

Handfordin ura alkoi Gillinghamissa kaudella 1982–1983. Kahden Gillinghamissa vietetyn kauden aikana hän pelasi 32 ottelua. Gillinghamista hän siirtyi kaudeksi 1984–1985 Wimbledoniin. Wimbledonissa vastuuta ei paljoa tullut ja otteluita kertyi vain seitsemän. Kauden jälkeen hän siirtyi kesäksi 1985 Suomeen ja Kopareihin, joka oli Wimbledonin yhteistyöjoukkue. Seurassa pelasi myös toinen englantilainen pelaaja Carlton Fairweather. Kausi oli kuitenkin pettymys ja Koparit oli pudota pääsarjasta. Handford pelasi 16 ottelua tekemättä maaliakaan.

Tämän jälkeen Handford pelasi vielä Crewe Alexandrassa ja Maidstone Unitedissa.
Paul Lazarus

**Paul Lazarus** (s. 4. syyskuuta 1962 Stepney, Englanti, Iso-Britannia) on entinen englantilainen jalkapalloilija. Hänen pelipaikkansa oli hyökkääjä.

## Ura

Charltonin junioreissa pelannut Lazarus debytoi seuran edustusjoukkueessa kaudella 1980–81. Hän ei kuitenkaan onnistunut vakiinnuttamaan paikkaansa joukkueessa ja siirtyi seuraavaksi kaudeksi Wimbledoniin. Wimbledonissa hän pelasi 18 peliä ja teki niissä kuusi maalia.

Charltonissa pelatun kauden jälkeisen kesän 1981 Lazarus oli pelannut Suomessa Kuopion Elossa ja nostanut seuran maan pääsarjaan. Samalla Lazarus oli sopinut seurajohdon kanssa, että hän palaisi joukkueeseen myös seuraavaksi kesäksi. Lazaruksen uusi seura Wimbledon sopi kuitenkin toisen kuopiolaisen seuran Kuopion Pallotovereiden kanssa yhteistyösopimuksen ja näin siirto Eloon ei ollut enää mahdollinen. Lazarus pelasikin kauden 1982 KPT:ssa. Kausi oli menestys. Koparit kamppaili loppuun asti mitalista ja Lazarus oli koko sarjan toiseksi paras maalintekijä. 

Kausi 1983 meni Lazarukselta vielä KPT:ssa, jossa hän pelasi yhteensä 49 pääsarjaottelua ja teki 24 maalia. Sieltä hän siirtyi FinnPaan, jossa pelasi kaudet 1984–85 ja 1987–88. Kaudet 1990–91 Lazarus pelasi HIFK:ssä ja kaudet 1993–97 Gnistanissa. Vielä kaudella 2000 Lazarus pelasi muutaman ottelun Kontulan Urheilijoissa.
Tampereen Ilveksen SM-liigakausi 2010–2011

**[[Jääkiekon SM-liigakausi 2010–2011|SM-liigakausi 2010–2011]]** oli Tampereen Ilveksen 36. SM-liigakausi. Ilves pelasi runkosarjassa 60 ottelua. Runkosarja alkoi 16. syyskuuta kotiottelulla Tapparaa vastaan Tampereella Hakametsän jäähallissa. Ilves sijoittui runkosarjan sarjataulukossa kymmenenneksi, ja eteni Villi kortti -kierrokselta puolivälieriin. JYP päätti Ilveksen kauden voittamalla sen puolivälierissä otteluvoitoin 4–0.

## Sarjataulukko

*Taulukko on päivitetty 18. huhtikuuta.*

## Kokoonpano
Ilveksen kokoonpano kauden 2010-2011 lopussa.

|-

 

 

 

 

 

 
|}

### Valmentajat 2010–2011

* **Päävalmentaja**  Juha Pajuoja
* **Valmentaja**  Raimo Helminen
* **Maalivahtivalmentaja**  Markus Korhonen
* **Fysiikkavalmentaja**  Jarkko Welling
* **Joukkueenjohtaja**  Matti Kaario

## Otteluohjelma

### Tulokset vastustajan mukaan

## Pudotuspelit
Ilves sijoittui runkosarjassa kymmenenneksi, joten se eteni Villi kortti -kierrokselle. Siellä vastaan tuli HPK. Ilves voitti 2-0. Puolivälierissä Ilves kohtasi JYPin, jolle se hävisi suoraan 4-0.
### Pudotuspelien villi kortti -kierros (paras kolmesta)

### Puolivälierät (paras seitsemästä)

## Lähteet
Mark McCarrick

**Mark McCarrick** (s. 4. helmikuuta 1962 Liverpool, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustaja.

## Ura
McCarrickin ensimmäinen ammattilaisseura oli Birmingham City, johon hän siirtyi kaudeksi 1983&ndash;84. Pelejä Englannin pääsarjassa kertyi tuolla kaudella 15. Hän ei kuitenkaan vakuuttanut valmennusjohtoa, ja matka jatkui kauden jälkeen alemmille tasoille. McCarrick pelasi muun muassa Lincoln Cityssä, Crewe Alexandrassa, Runcornissa, Tranmere Roversissa ja Altrinchamissa. Liigaotteluita Englannissa kertyi lähes 200, joista 125 Tranmeressa. Myös lähes kaikki ammattilaisuransa maalit&nbsp;(14) hän teki samassa seurassa.

McCarrick pelasi myös Suomen pääsarjaa kausilla 1986 ja 1987 Kopareissa. Kaudet olivat joukkueelle pettymyksiä, ja jälkimmäisen päätteeksi Koparit putosikin pääsarjasta. McCarrickille otteluita kertyi 14 ja maaleja yksi.
Lentopallon SM-liigakausi 1998–1999

Lentopallon miesten SM-liigassa kaudella 1998–1999 pelasi yhdeksän joukkuetta, joista nelinkertaisen sarjan jälkeen kahdeksan parasta jatkoi pudotuspeleihin. Suomen Lentopallo-otteluihin otettiin tilapäisesti käyttöön ns. jaksopelisysteemi, jossa yksi jakso koostui kahdesta pitkästä, 25 pisteeseen pelattavasta erästä, ja näiden mennessä tasan yhdestä 7 pisteeseen katkeavasta katkaisuerästä. Jokaisessa erässä tarvittiin kuitenkin kahden pisteen ero erävoiton saavuttamiseksi. Ottelu koostui kahdesta samanlaisesta jaksosta ja mikäli kumpikin joukkue voitti yhden jakson pelattiin ratkaiseva erä, joka katkesi 15 pisteeseen. Suomen sarjojen lisäksi menetelmä oli käytössä myös vuoden 1998 PM-kilpailuissa. Tällöin erävoitto irtosi 21 pisteellä. Tästä lähtien myös jokaisesta voitetusta pallosta sai pisteen koko ottelun aikana, kun aikaisemmin neljässä ensimmäisessä erässä joukkue oli saanut pisteitä vain voittaessaan pallon omasta aloituksestaan.

## Miesten sarjataulukko

### Runkosarja

### Pudotuspelit

#### Puolivälierät

#### Välierät

#### Loppuottelut

Mestarit: Guntis Atars, Steve Delaney, Mikko Esko, Juha Kattelus, Henrik Kosonen, Janis Plavinskis, Janne Pulkkinen, Janne Räsänen, Ako Salur. Valmentaja: Reino Kosonen.

#### Pronssiottelut

### Liigakarsinta

Isku-Volley putosi karsinnoissa, mutta palasi SM-liigaan villillä kortilla. Viesti
ja Peikot yhdistyivät Viesti-Trolleyksi. East Volley nousi SM-liigaan Supersarjan voittajana, Lentopalloseura Etta nousi myös SM-liigaan villillä kortilla.

## Lähteet

* Suomen Lentopalloliitto: Lentopallokirja 1999-2000
Juha Jokinen (maalivahti)

**Juha Jokinen** (s. 1. toukokuuta 1987) on suomalainen salibandypelaaja. Maalivahtina pelaava Jokinen edustaa I-divisioonassa pelaavaa Hämeenlinnan Steelersiä.

## Ura
Jokinen siirtyi kaudeksi 2008–2009 Salibandyliigaan Trackersin riveihin II-divisioonan Bandy Boys -88:sta.

## Lähteet
Peter Cawley

**Peter Cawley** (s. 9. syyskuuta 1965, Walton-on-Thames, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustus.

## Ura

Cawley kierteli useissa englantilaisissa seuroissa 80- ja 90-luvuilla, kunnes löysi kodin Colchester Unitedista, jossa nousi seuralegendaksi. Colchesterissa hän pelasi 179 peliä ja teki kahdeksan maalia kausina 1992–1998.

Pelatessaan Wimbledonissa hän vietti kesän 1987 Wimbledonin yhteistyöseurassa Kopareissa. Tuo kausi oli Koparien viimeinen Suomen pääsarjassa. Cawley pelasi kahdeksan ottelua ja teki yhden maalin.
Muhammad Iqbal

**Muhammad Iqbal** (محمد اقبال, *Muḥammad Iqbāl*; 9. marraskuuta 1877 – 21. huhtikuuta 1938) oli runoilija, uskonnonfilosofi ja poliitikko. Iqbal kirjoitti teoksensa persian ja urdun kielillä. Hänestä käytetään usein islamilaista kunnianimeä **Allama** (عَلَّامَة, *ʿAllāma*, "oppinut").

Iqbal syntyi brittiläisessä Intiassa Sialkotin kaupungissa, joka on nykyään Pakistanin alueella. Hänen isänsä oli kashmirilainen räätäli. Iqbal opiskeli vuosia Englannissa Trinity Collegessa Cambridgen yliopistossa sekä Münchenin ja Heidelbergin yliopistoissa.

Iqbal tunnetaan filosofis-runollisista teoksistaan, *[[Asrar-e-Khudi]]*-teoksen kunniaksi hänet lyötiin ritariksi. Muita teoksia ovat muun muassa *[[Rumuz-e-Bekhudi]]* ja *[[Bang-e-Dara]]*.
Risto Parikka

**Risto Parikka** (s. 16. heinäkuuta 1981) on suomalais-kanadalainen salibandypelaaja. Hyökkääjänä ja puolustajana pelaava Parikka edustaa Salibandyliigassa pelaavaa Trackersia.

## Ura
Parikka on edustanut urallaan pääosin Pirkanmaan ja Hämeenlinnan seuroja. Hän aloitti uransa Toijalan TFT:n riveissä, josta hän on sittemmin siirtynyt edustamaan hämeenlinnalaista HaU:ta, SB Vaasaa ja KooVeeta.

Vuodesta 2007 lähtien Parikka on pelannut Salibandyliigassa hämeenlinnalaisen Trackersin riveissä.

## Lähteet
Armáthia

**Armáthia** () on Kreikan saari, joka kuuluu Dodekanesian saariryhmään ja sijaitsee Egeanmeressä Kásoksen luoteispuolella. Saaren pinta-ala on 2,567 neliökilometriä ja se on asumaton (vuonna 2011). Hallinnollisesti Armáthia kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.

## Maantiede

Egeanmeren kaakkoisosassa Dodekanesian saariryhmässä sijaitseva Armáthian saari yhdessä lähisaartensa kanssa muodostaa Kásoksen kunnan, joka kuuluu Kárpathos-Kásoksen alueyksikköön ja Etelä-Egean saarten alueeseen. Armáthia sijaitsee parin kilometrin päässä suuremmasta Kásoksen saaresta. Armáthian korkein kohta on 111 metriä merenpinnan yläpuolella. Saaren länsiosassa on pieni järvi. Armáthia yhdessä lähisaartensa kanssa muodostaa Natura 2000 -verkostoon kuuluvan luonnonsuojelualueen, jolla on kokoa 134,537 neliökilometriä. Alueesta kaksi prosenttia on merta.

*[[Garigue|Frýgana]]*-kasvillisuus on valloittanut saaren rannikkoalueiden hylätyt viljelysmaat. Esimerkiksi sykerötimjami ja  lyijykukkakasvien heimoon kuuluva *[[Limonium graecum]]*  ovat saarella kasvavan *frýganan* kasvilajeja. Armáthian sisäosassa kasvaa myös foinikiankatajaa, joka on huomattavasti elpynyt aiemmin saarella harjoitetusta intensiivisestä laidunnuksesta. Laidunnus on nykyisin vähentynyt. Armáthialla on hiekkadyynejä, jotka tosin ovat huonossa kunnossa. Dyynien kasvillisuuteen kuuluvat esimerkiksi huulikukkaiskasvien heimoon kuuluva *[[Teucrium gracile]]* sekä *Limonium graecum*.

## Historia

Saarella aloitettiin 1800-luvulla kipsinlouhinta. Vuodessa saatiin louhittua 8&nbsp;000 tonnia, jotka sitten kuljetettiin muun muassa Pireukseen, Istanbuliin, Aleksandriaan ja Odessaan. Louhinnan huippukautena saarella oli noin sata asukasta, jotka viljelivät maata ja pitivät kotieläimiä. Vielä vuoden 1951 väestönlaskennassa saarella oli kahdeksan asukasta. Nykyisin saari on asumaton, ja sinne saapuu kesäaikaan ihmisiä ottamaan aurinkoa ja uimaan. Kesäaikaan saarelle liikennöi päivittäin vene läheiseltä Kásoksen saarelta. Kasvava matkailu saattaa olla uhka saarelle.

## Nähtävyydet

Armáthialla on yksi kirkko, joka on omistettu Vapahtajan temppeliin tuomiselle (*Ypapantí*). Kirkko juhlii vuosittain 2. helmikuuta. Kirkon ympärillä on vanhojen rakennusten raunioita.

## Lähteet

* 

### Viitteet